CELEX: 32008D0661
Language: sl
Date: 2008-08-01 00:00:00
Title: 2008/661/ES: Odločba Komisije z dne 1. avgusta 2008 o spremembi Odločbe 2007/182/ES o raziskavi v zvezi z boleznijo kroničnega hiranja pri jelenih (notificirano pod dokumentarno številko C(2008) 3986) (Besedilo velja za EGP)

12.8.2008   
            
            
               SL
            
            
               Uradni list Evropske unije
            
            
               L 215/8
            
         
      ODLOČBA KOMISIJE
   
   z dne 1. avgusta 2008
   o spremembi Odločbe 2007/182/ES o raziskavi v zvezi z boleznijo kroničnega hiranja pri jelenih
   (notificirano pod dokumentarno številko C(2008) 3986)
   (Besedilo velja za EGP)
   (2008/661/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) in zlasti člena 6(1) Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa pravila za preprečevanje, nadzor in izkoreninjenje transmisivnih encefalopatij (TSE) pri živalih.
            
         
               (2)
            
            
               Bolezen kroničnega hiranja je transmisivna spongiformna encefalopatija (TSE), ki prizadene jelene in je razširjena v Severni Ameriki ter do sedaj še ni bila prijavljena v Skupnosti.
            
         
               (3)
            
            
               Odločba Komisije 2007/182/ES z dne 19. marca 2007 o raziskavi v zvezi z boleznijo kroničnega hiranja pri jelenih (2) je bila sprejeta na podlagi mnenja, ki ga je objavila Evropska agencija za varnost hrane (EFSA) in ki priporoča, da bi se ciljni nadzor jelenov moral izvajati v Skupnosti.
            
         
               (4)
            
            
               Odločba 2007/182/ES določa pravila v zvezi z raziskavo za ugotavljanje prisotnosti bolezni kroničnega hiranja pri jelenih, ki se izvaja v skladu z nekaterimi minimalnimi zahtevami. Določa tudi, da morajo države članice raziskavo zaključiti najpozneje do konca lovne dobe 2007.
            
         
               (5)
            
            
               Na podlagi predhodnih letnih poročil, ki jih je Komisija v skladu z Odločbo 2007/182/ES do sedaj prejela od držav članic, je videti, da nekatere države članice niso imele dovolj časa za dosego ciljnega števila vzorcev, kot to zahteva navedena odločba.
            
         
               (6)
            
            
               Zadevnim državam članicam je treba omogočiti več časa za dosego ciljev iz Odločbe 2007/182/ES, da bo EFSA lahko opravila statistično zanesljivo oceno podatkov raziskave. Zato je primerno, da se datum za zaključek raziskave podaljša za obdobje enega leta.
            
         
               (7)
            
            
               Odločbo 2007/182/ES je zato treba ustrezno spremeniti.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJEL NASLEDNJO ODLOČBO:
   Člen 1
   Odločba 2007/182/ES se spremeni:
   
               1.
            
            
               v členu 3(2) se „2007“ nadomesti z „2008“;
            
         
               2.
            
            
               v točki 2 Priloge IV se doda naslednji odstavek:
               „Poročilo za leto 2008 zajema rezultate lovne dobe 2008, čeprav bodo nekateri vzorci vzeti v letu 2009.“.
            
         Člen 2
   Ta odločba je naslovljena na države članice.
   
      V Bruslju, 1. avgusta 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 147, 31.5.2001, str. 1. Uredba, kakor je bila nazadnje spremenjena z Uredbo Komisije (ES) št. 571/2008 (UL L 161, 20.6.2008, str. 4).
   
      (2)  UL L 84, 24.3.2007, str. 37.